ג'סי סמולט

ג'סי סמולט (באנגלית: Jussie Smollett; נולד ב-21 ביוני 1982) הוא שחקן וזמר אמריקאי ממוצא יהודי. שיחק בסרטים "אלופים על הקרח" משנת 1992 ו"הורים בהזמנה" משנת 1994. ב־2015 זכה סמולט לביקורות נלהבות על גילום דמותו של ג'מאל ליון בסדרה הדרמה-מוזיקלית המצליחה "אימפריה" ברשת Fox. סמולט נולד בסנטה רוזה, קליפורניה, בנם של ג'ואל סמולט וג'נט (לבית האריס). יש לו שלושה אחים ושתי אחיות: ג'ייק, ג'וקוי, ג'וג'ו, ג'רני סמולט, וג'אז; אחיו הקטן ואחותו הקטנה, ג'ייק וג'רני, גם הם שחקנים. מוצאו של סמולט הוא דו-גזעי. אמו אפרו-אמריקאית ואביו יהודי. אביו נעדר מחייו במשך רוב ילדותו. המשפחה עברה להתגורר בקווינס בניו יורק כשהיה בן שנתיים, ואז ללוס אנג'לס כשהיה בערך בן שבע. סמולט סיים את לימודיו בבית הספר התיכון הקתולי פאראמוס בפרמוס, ניו ג'רזי. סמולט החל את קריירת המשחק שלו כילד, כשכיכב בפרסומות של רשת ארצית בניו יורק. בהמשך שיחק בסרטים "אלופים על הקרח" משנת 1992 ו"הורים בהזמנה" משנת 1994. בטלוויזיה, הוא כיכב לצד חמשת אחיו בקומדיית המצבים הקצרה "On Our Own" בשנים 1994–1995. ב-2012, חזר סמולט למשחק עם התפקיד הראשי בסרט הלהט"ב "הרזה". הוא בהמשך התארח בסדרות "מינדי" ו"נקמה". ב-2014, לוהק סמולט לאופרת הסבון של רשת פוקס, "אימפריה" בתור ג'מאל ליון – מוזיקאי הומו שנאבק לזכות באישורו של אביו. סמולט הוא גם זמר-יוצר; ב-2012 הוא הוציא מיני-אלבום בשם "The Poisoned Hearts Club". בפברואר 2015, הוא אישר כי חתם על חוזה הקלטות עם קולומביה רקורדס ויוציא אלבום בעתיד. סמולט היה שותף לכתיבה של השירים "I Wanna Love You" ו-"You're So Beautiful" בפסקול הרשמי של העונה הראשונה של "אימפריה", שיצא במרץ 2015. ביוני 2015, נודע כי סמולט יתארח לצד אחותו הקטנה ג'ורני סמולט בסדרה שלה "Underground" שעלתה לשידור ב-2016. בשנת 2017 שיחק בסרט המדע הבדיוני "הנוסע השמיני: קובננט" שביים רידלי סקוט, הסרט השישי בזיכיון של סדרת הסרטים "הנוסע השמיני". וכן, גילם את הפעיל החברתי לנגסטון יוז בסרט הדרמה המשפטית "מרשל"; סרט אודות ת'ורגוד מרשל, שופט בית המשפט העליון השחור הראשון. בינואר 2019, התלונן סמולט כי הותקף על ידי שני אנשים חובשי מסכות שהכו אותו וניסו לחנוק אותו על רקע הומופבי וגזעני. הוא טען שהתוקפים היו תומכי טראמפ, וקיללו אותו תוך כדי קריאת קריאות תמיכה בנשיא דאז. לאחר חקירה משטרתית התגלה כי השחקן שילם לתוקפיו והיה צפוי לעמוד למאסר על כך, אך התובע המחוזי הגיע עמו לעסקת טיעון ובוטלו כל ההאשמות נגדו.. בחודש דצמבר הוא הועמד למשפט על חמש עבירות בהן שקר לשוטר והגשת תלונה כוזבת על פשע שנאה לתחנת המשטרה. במרץ 2022 נידון ל-30 חודשי מאסר, מהם 5 חודשי מאסר בפועל. כשהיה בן 19, סמולט יצא מהארון בפני הוריו ומשפחתו. סמולט אישר שהוא הומו בריאיון עם אלן דג'נרס במרץ 2015. 2018: Sum of My Music 2012: Poisoned Hearts Club מדיה וקבצים בנושא ג'סי סמולט בוויקישיתוף אתר האינטרנט הרשמי של ג'סי סמולט ג'סי סמולט, ברשת החברתית פייסבוק ג'סי סמולט, ברשת החברתית אקס (טוויטר) ג'סי סמולט, ברשת החברתית אינסטגרם ג'סי סמולט, סרטונים בערוץ היוטיוב ג'סי סמולט, במסד הנתונים הקולנועיים IMDb (באנגלית) ג'סי סמולט, באתר אפל מיוזיק (באנגלית) ג'סי סמולט, באתר ספוטיפיי ג'סי סמולט, באתר Last.fm (באנגלית) ג'סי סמולט, באתר AllMusic (באנגלית) ג'סי סמולט, באתר MusicBrainz (באנגלית) ג'סי סמולט, באתר דיזר ג'סי סמולט, באתר Discogs (באנגלית) ג'סי סמולט, באתר Songkick (באנגלית) ג'סי סמולט, באתר Genius ג'סי סמולט, באתר בילבורד (באנגלית) ג'סי סמולט, באתר טיידל (באנגלית) Jussie Smollett Facts TV Guide ARIEL KAY, Who Is Jamal on 'Empire'? Jussie Smollett Was in Your Favorite '90s Movies & Is Back on Your New Favorite Show, Jan 7, Bustle Sandra Gonzalez CNN, 'Empire' star Jussie Smollett attacked in possible hate crime, CNN https://www.cnn.com/us/live-news/jussie-smollett-charges/index.html, ‏28 במרץ 2019 ארה"ב: השחקן ג'סי סמולט שהורשע בביום פשע שנאה נגד עצמו נשלח לכלא, במרץ 2022 news/article/hjoutgubc, באתר ynet Empire's Jussie Smollett Comes Out to Ellen, באתר Jerry Portwood, ‏9 במרץ 2015